SVEUČILIŠTE JOSIPA JURJA STROSSMAYERA U OSIJEKU

FAKULTET ELEKTROTEHNIKE, RAČUNARSTVA I

INFORMACIJSKIH TEHNOLOGIJA OSIJEK

**Znanstveni skupovi čiji se zbornici radova citiraju u referalnim bazama kategorije A ili B**

Prema Pravilniku o poslijediplomskom doktorskom studiju (za studente upisane od ak. 2012./2013. do ak. 2015./2016.) te izmjenama studijskog programa Poslijediplomskog sveučilišnog studija Elektrotehnika od 28. 09.2016. (za studente upisane od ak. 2016./2017. na dalje):

* 10 ECTS bodova student dobiva za rad iz znanstvenih polja vezanih za područje istraživanja doktorske disertacije objavljen u časopisu koji je citiran u referalnim bazama koje se ne moraju nalaziti u kategorijama A i B prema Pravilniku o uvjetima za izbor u znanstvena zvanja N.N. br. 84 od 11. srpnja 2005. (već u ostalim referalnim bazama) ili je objavljen u zborniku znanstvenog skupa s međunarodnom recenzijom koji je citiran u referalnim bazama koje se moraju nalaziti u kategorijama A i B prema navedenom Pravilniku.

Znanstveni skupovi koji se održavaju u Republici Hrvatskoj, a koji zadovoljavaju gornje uvjete su:

* SST - International Conference on Smart Systems and Technologies (Osijek)
* MIPRO (Opatija)
* ELMAR (Zadar)
* SoftCOM (Split)
* ConTel (Zagreb/Graz)

Za ostale znanstvene skupove u zemlji i inozemstvu studenti se trebaju voditi sljedećim informacijama kod odluke o slanju rada:

* da je skup održan u organizaciji ili pod pokroviteljstvom međunarodne strukovne udruge ili ugledne inozemne institucije,
* da ima međunarodni znanstveni/programski i recenzentski odbor
* da navodi da će radovi biti citirani u nekoj bazi podataka (npr. IEEE Xplore).

Radovi moraju biti u punom obliku (ne sažeci) tiskani u zborniku.

Ukoliko imate nedoumica u izboru znanstvenog skupa, podatke o skupu (naziv, mjesto održavanja, datum, web stranicu) pošaljite voditeljici poslijediplomskog sveučilišnog studija prof.dr.sc. Snježani Rimac-Drlje na rimac@etfos.hr.

Prof.dr.sc. Snježana Rimac-Drlje

Prodekanica za znanost i poslijediplomske studije

Voditeljica poslijediplomskog sveučilišnog studija